અમદાવાદ: રાજકોટ-અમદાવાદ હાઈવે પર કુવાડવા નજીક એક ટ્રકમાંથી પતંજલિના ઘી ભરેલા ૬૦ ડબ્બાની તસ્કરોએ ચોરી કરતાં પોલીસે અા અંગે ગુનો દાખલ કર્યો છે. અા અંગેની વિગત એવી છે કે પતંજલિના ઘીના ડબ્બા ભરેલી એક ટ્રક હરિદ્વાર તરફથી રાજકોટ તરફ અાવી રહી હતી ત્યારે રાજકોટના કુવાડવા નજીક હીરાસર ગામના પાટિયા પાસે ટ્રકચાલક ટ્રકને રોડની એક સાઈડ તરફ પાર્ક કરી સૂઈ ગયો હતો તે દરમિયાન તસ્કરોએ ટ્રકની તાડપત્રી કાપી નાખી ટ્રકમાંથી ૬૦ ડબ્બા જેટલા ઘીની ચોરી કરી હતી. અા ઘીના ડબ્બાની કિંમત અાશરે રૂ. ૩.૫૦ લાખ જેટલી થાય છે. જ્યારે સવારે ટ્રક ગોડાઉન પર પહોંચી ત્યારે ઘીનો જથ્થો ઓછો જોવા મળતાં અા અંગે પોલીસ ફરિયાદ નોંધાવવામાં અાવી છે.